CELEX: 32019D1886
Language: hr
Date: 2019-11-07 00:00:00
Title: Provedbena odluka Komisije (EU) 2019/1886 оd 7. studenoga 2019. o izmjeni Odluke 2010/346/EU u pogledu regionalizacije Rumunjske za primjenu zaštitnih mjera u vezi s infekcioznom anemijom kopitara (priopćeno pod brojem dokumenta C(2019) 7873) (Tekst značajan za EGP)

11.11.2019   
               
               
                  HR
               
               
                  Službeni list Europske unije
               
               
                  L 290/26
               
            
         PROVEDBENA ODLUKA KOMISIJE (EU) 2019/1886
         оd 7. studenoga 2019.
         o izmjeni Odluke 2010/346/EU u pogledu regionalizacije Rumunjske za primjenu zaštitnih mjera u vezi s infekcioznom anemijom kopitara
         
            
               (priopćeno pod brojem dokumenta C(2019) 7873)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (1), a posebno njezin članak 10. stavak 4.,
         budući da:
         
                     (1)
                  
                  
                     Infekciozna anemija kopitara („IAK”) je virusna bolest koja pogađa samo životinje iz porodice kopitara. Razdoblje inkubacije obično iznosi jedan do tri tjedna, ali može trajati i do tri mjeseca. Zaraženi kopitari ostaju zarazni cijeloga života i mogu potencijalno prenijeti zarazu na druge kopitare. Zaraza IAK-om može postati neuočljiva ako neki od akutnih kliničkih napadaja tijekom viremije ne završi smrtnim ishodom, što znatno povećava vjerojatnost prijenosa. Do lokalnog prijenosa dolazi transferom preko krvi sa zaraženog kopitara putem prekinute hranidbe obada koji se hrane krvlju te in utero na plod. Glavni način širenja bolesti na velike razdaljine je premještanje zaraženih životinja, njihova sjemena, jajnih stanica i zametaka te upotreba zaraženih igala ili infuzija proizvoda od krvi koji sadržavaju virus.
                  
               
                     (2)
                  
                  
                     IAK je bolest koja se obvezno prijavljuje u skladu s Prilogom I. Direktivi Vijeća 2009/156/EZ (2). Osim toga, Direktivom Vijeća 82/894/EEZ (3) o načinu prijave bolesti životinja unutar Zajednice propisano je da se izbijanje IAK-a mora prijaviti Komisiji i ostalim državama članicama putem Sustava za prijavu bolesti životinja („ADNS”).
                  
               
                     (3)
                  
                  
                     Za razliku od stanja zdravlja životinja u ostalim državama članicama, IAK je endemska bolest u nekim dijelovima Rumunjske, a nacionalni program iskorjenjivanja te bolesti još nije dovršen. Iz tog su razloga Odlukom Komisije 2010/346/EU (4) propisane zaštitne mjere u pogledu infekciozne anemije kopitara u Rumunjskoj.
                  
               
                     (4)
                  
                  
                     Međutim, na sastanku Stalnog odbora za bilje, životinje, hranu i hranu za životinje u lipnju 2019. nadležna tijela Rumunjske dostavila su ostalim državama članicama i Komisiji izvješće o stanju koje je pokazalo da je općenito ostvaren napredak u iskorjenjivanju te bolesti i da su određeni dijelovi Rumunjske već dulje od 12 mjeseci slobodni od te bolesti ili da je raširenost bolesti i dalje u granicama koje se na regionalnoj razini bilježe u drugim državama članicama. Stoga je primjereno definirati na koji se dio državnog područja Rumunjske trebaju primjenjivati zaštitne mjere utvrđene u Odluci 2010/346/EU.
                  
               
                     (5)
                  
                  
                     Prilog Odluci 2010/346/EU trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog Odluci 2010/346/EU zamjenjuje se Prilogom ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 7. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 224, 18.8.1990., str. 29.
         
            (2)  Direktiva Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (SL L 192, 23.7.2010., str. 1.).
         
            (3)  Direktiva Vijeća 82/894/EEZ od 21. prosinca 1982. o načinu prijave bolesti životinja unutar Zajednice (SL L 378, 31.12.1982., str. 58.).
         
            (4)  Odluka Komisije 2010/346/EU od 18. lipnja 2010. o zaštitnim mjerama u pogledu infekciozne anemije kopitara u Rumunjskoj (SL L 155, 22.6.2010., str. 48.).
      
      
         
            PRILOG
            
               
                  
                     „PRILOG
                     Regije iz članka 1. stavka 1. točke (a):
                     
                                 
                                    Država članica
                                 
                              
                              
                                 
                                    Regija
                                 
                              
                              
                                 
                                    Napomena
                                 
                              
                           
                                 Rumunjska
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ”